I køkkenet bag vasken og komfuret er der sat gipsvæg op. Kan man montere fliser direkte på gipsen? Hvordan gøres det eventuelt?


Borris K.


Fliser direkte på gipsvæg i køkken?
Hej Borris K.  
  
Fliser kan godt sættes op på gips.  
Det er vigtigt at benytte en fleksibel fliseklæber, samt prime overfladen før opsætning af fliser.  
Eventuelle fedtstænk fjernes med et affedtningsprodukt før påføring af primer.  
Fliserne fuldlimes til gipsen, og første række opsættes vandret, og her benyttes X i den ønskede fugestørrelse, hvorefter monteringen af fliserne pågår i det ønskede område.  
Efter afhærdning af fliseklæberen, typisk min. 48 timer, kan fliserne fuges.  
Fugemørtel bruges gerne fra samme fabrikat som fliseklæberen.  
Bemærk... Vær påpasselig med for store vandmængder ved afvaskning i udførslen af fugningen.

God fornøjelse... 

